stanford-oval/wikipedia huggingface dataset:
יש עתיד
ארגוני נוער וצעירים > נוער יש עתיד

ארגון הנוער של יש עתיד הוקם בשנת 2014 בתמיכת צעירי יש עתיד. הנהגת הנוער היא הגוף שמוביל את הארגון ולעיתים מקבל את ההחלטות בשם בני הנוער. ההנהגה כוללת בתוכה את כל ראשי הצוותים ב־"נוער יש עתיד". נוער יש עתיד מקיימים בכל חודש מספר מפגשים הכוללים עדכונים, פעילויות בנושאים פוליטיים וחברתיים, ימי גיבוש, התנדבויות ומפגשים עם חברי כנסת מטעם המפלגה. נכון לשנת 2025 נוער יש עתיד מונה עשרות בני נוער מכל חלקי הארץ בטווח גילים 12- 19. 
ראש מטה הנוער של מפלגת יש עתיד כיום הוא רון פרנקל  בן 18 מרמת השרון.
בין הפעילים הנוספים בנוער אפשר למצוא את בר אבינו המשמשת גם כסגנית יושב ראש צעירי יש עתיד ואת האקטיביסט הפוליטי אביב קאופמן.
ארגוני נוער וצעירים > צעירי יש עתיד

צעירי "יש עתיד" מורכבת מסיירות בערים שונות בארץ ובתאים באוניברסיטאות והמכללות. הללו פועלים בהתנדבות בשטח כדי לפרסם את מצע "יש עתיד" ואת פועלה בכנסת ובממשלה. כמו כן, ה"סיירות" של צעירי "יש עתיד" פועלים לצורך גיוס פעילים ומצביעים למפלגה.
ראש מטה הצעירים של "יש עתיד", יוראי להב-הרצנו, נבחר לכנסת ה־21 כשהוא במקום ה־35 ברשימת "כחול לבן". עם מיזוגה של "יש עתיד" לרשימת "כחול לבן", שונה שמם של צעירי "יש עתיד" לצעירי "כחול לבן". בראש המטה עומד תומר וינר. עם פיצול "כחול לבן", התפצלה צעירי "כחול לבן" לצעירי "יש עתיד", אליה הצטרפו רוב חברי התנועה.
סמלים

סמליל המפלגה בבחירות 2015
סמליל המפלגה בבחירות 2019
סמליל יש עתיד ומפלגת תל"ם כסיעה משותפת בתקופת הכנסת ה-23
סמליל יש עתיד בבחירות 2021
הפתק של יש עתיד בבחירות 2021
מנהיגים

| מס' | דיוקן | שם (תקופת חיים) | תחילת כהונה | סיום כהונה | ממשלות שעמד בראשן |
| --- | --- | --- | --- | --- | --- |
| 1 |  | יאיר לפיד (1963–) | 1 במאי 2012 | מכהן | השלושים ושש |
תוצאות בחירות

| בחירות | מנהיג | קולות | % | מושבים | +/- | קואליציה/אופוזיציה |
| --- | --- | --- | --- | --- | --- | --- |
| 2013 | יאיר לפיד | 543,458 (#2) | 14.33 | 19 / 120 |  | קואליציה |
| 2015 | יאיר לפיד | 371,602 (#4) | 8.81 | 11 / 120 | 8 | אופוזיציה |
| 2019 (אפריל) | יאיר לפיד | 1,125,667 (#2) כחלק מכחול לבן | 26.13 | 15 / 120 | 4 | בחירות בזק |
| 2019 (ספטמבר) | יאיר לפיד | 1,151,214 (#1) כחלק מכחול לבן | 25.95 | 13 / 120 | 2 | בחירות בזק |
| 2020 | יאיר לפיד | 1,220,375 (#2) כחלק מכחול לבן | 26.59 | 13 / 120 |  | אופוזיציה |
| 2021 | יאיר לפיד | 614,112 (#2) | 13.93 | 17 / 120 | 4 | קואליציה |
| 2022 | יאיר לפיד | 847,435 (#2) | 17.79 | 24 / 120 | 7 | אופוזיציה |
ביאורים

↑  החל מהבחירות לכנסת ה-24
נוער מד"א

| --- | --- |
לוגו נוער מד"א
 תחום:  הצלת חיים
 מדינה:  ישראל 
 מטה הארגון:   מגן דוד אדום
 מקום פעילות:  כל הארץ
 
ארגון נוער מד"א הוא ארגון נוער הומניטרי בין הראשונים בישראל ששילבו נוער והצלת חיים. הארגון מבסס את פעילותו על ערכי החינוך להצלת חיים, פעילות הומניטרית בקהילה והתנדבות ופועל במסגרת הפעילות של מגן דוד אדום. הארגון הוא המקביל לארגוני הנוער של הצלב האדום במדינות אחרות.
בארגון נוער מד"א פועלים כ־15,000 בני נוער בגילאי 15 עד 18.
נוער מד"א מוכשרים כמגישי עזרה ראשונה (מע"רים) כחלק מצוות האמבולנסים הלבנים וניידות לטיפול נמרץ של מד"א, מסייעים בהדרכות עזרה ראשונה לאוכלוסייה, בד בבד עם הפעילות ההומניטרית בקהילה, בה הם עוסקים בחינוך וחיזוק ערכי התנועה, באמצעות הפעלות בתחומים מגוונים הקשורים להצלת חיי אדם, סיוע לנזקקים על ידי איסוף מזון למשפחות נזקקות בחגים, וסיוע לכלל האוכלוסייה בעתות משבר.
קורסי הכשרה

קיימים מספר קורסים המכשירים את החניכים בארגון.
קורסי הכשרה בסיסיים:
פרחי מד"א (נאמני עזרה ראשונה), 22 שעות
מגישי עזרה ראשונה (מע"ר), 60 שעות
קורסי הכשרה מתקדמים:
מפעילי תאר"ן (תחנת אירוע רב-נפגעים)
מסייעי אט"ן (אמבולנס טיפול נמרץ).
השתלמות חונכים (בתחנות המתאימות).
קורס מאמני החייאה ועזרה ראשונה (מדריכים א')
קורס מדריכי החייאה ועזרה ראשונה (מדריכים ב')
מסייעי מוקד[דרוש מקור]
לאחר שהמתנדבים עוברים את קורס המע"רים הבסיסי הם מתחילים להשתלב בצוותי האמבולנס. ההשתלבות נעשית באופן הדרגתי, כאשר בשלב ראשון מלווה כל מתנדב חדש במתנדב ותיק החונך אותו. מתנדבי הנוער פועלים במסגרת תפקידם כחלק מצוותי האמבולנסים. המתנדבים נדרשים לסייע בטיפול אקטיבי בנפגעים. בסוף שנת ההתנדבות הראשונה יכול המתנדב לצאת לקורסי הקיץ, מביניהם התאר"ן, מדריכים א' או מדריכים ב', ובנוסף קיימת האופציה לאחר שנה (משך הזמן ירם ההשתלמות משתנה בין תחנה לתחנה) לעבור את קורס מסייעי האט"ן. בנוסף, עוסק הארגון בפעילויות הומניטריות כגון איסוף מוצרי מזון לנזקקים בחגים, טקסים, הדרכות לציבור הרחב ועוד.
בני הנוער ככל אנשי רפואת החירום, נתקלים לעיתים במראות קשים, משום כך ניתנת עזרה נפשית במידת הצורך.
בעלי תפקידים

בקרב המתנדבים הוותיקים בתחנות ובמרחבים השונים קיימת האפשרות למתנדבי הנוער לקבל תפקידים אשר מהווה חלק מניהול מתנדבי הנוער ולהוות חלק מהוועד/מזכירות/הנהלה של נוער התחנה.
בין תפקידי הניהול בנוער מד"א:
אחמ"ש/ית (אחראי/ת משמרות)
א. א. א. (אחראי/ת אבטוחים ואט״ן)
אחראי/ת חניכה
אחראי/ת לוגיסטיקה ותקשורת
אחראי/ת הדרכה
אחראי/ת גיבוש
שמות התפקידים, תחומי אחריותם ואופיים משתנים בין תחנה לתחנה בהתאם לצוריכה.
התנהלות בשגרה ובחירום > בשגרה

מתנדבי הנוער מתנדבים למשמרת בהתאם לשיבוץ, המשמרות מחולקות למשמרות בנות 8 שעות כל אחת, בוקר (7:00-15:00), תגבור 8 (8:00-16:00), תגבור 10 (10:00-18:00), תגבור 12 (12:00-20:00) ערב (15:00-23:00) ולילה (23:00-7:00). בני הנוער אינם יכולים להתנדב במשמרות הלילה כלל, ובמשמרות הבוקר והתגבור רק בחופשים על פי תקנות משרד החינוך או באישור מבית הספר.
בכל אמבולנס משמרת רגיל יהיו 1–3 מתנדבי נוער יחד עם נהג האמבולנס כאשר הוא איש הצוות הבכיר ובכל אמבולנס טיפול נמרץ יהיו 1–2 מתנדבי נוער בהתאם לצורך ביחד עם נהג האמבולנס והפרמדיק.
התנהלות בשגרה ובחירום > משמרות

מתנדבי הנוער משתתפים בטיפול בכל סוגי האירועים בהם מטפלים צוותי האמבולנס. כחלק מעבודתם במקום האירוע, מתנדבי הנוער מסייעים לנהג האמבולנס בטיפול הראשוני הניתן לחולה בביתו במהלך הפינוי לבית החולים. למתנדבי הנוער חל איסור על כניסה לאירועים אשר עלולים להוות להם סכנה.
בחופשות מהלימודים רשאים המתנדבים להתנדב גם למשמרות הבוקר והתגבורים.
לכל מתנדב מותר לבצע משמרות כדרך קבע בתחנות הסמוכות למגוריו בלבד, מעבר מתחנה לתחנה נעשה רק באישור אחראי המתנדבים של אותו מרחב.
התנהלות בשגרה ובחירום > אבטחות

מתנדבי הנוער משתתפים באבטחת אירועים אסטרטגיים או רבי משתתפים בהם נדרשת נוכחות כוחות ההצלה. אירועים כגון: הופעות, אירועי בידור, עצרות והפגנות.
התנהלות בשגרה ובחירום > בחירום

בשעת חירום אסורה הפעילות על כל מתנדבי הנוער בתחנות מד"א.
חל איסור על מתנדבי הנוער להגיע לאירוע רב נפגעים (גם על אלו שעברו קורס תאר"ן), זירת פשע/אסון (דקירה, ירייה, קטטה), אירוע חומרים מסוכנים ואירוע טרור/פח"ע או כל אירוע אחר אשר יכול להוות סכנה למתנדבים.
מד"א מפעיל מערך תמיכה וליווי למתנדבים, ובמסגרתו מזה כעשר שנים נסקר מערך מתנדבי הנוער באופן קבוע באמצעות שאלונים ייעודיים הבודקים את רמת הסימפטומים הפוסט-טראומטיים ופועלים "מתערבים ראשוניים" שעברו הכשרה ייעודית לזיהוי מתנדבים הסובלים ממצוקות נפשיות עקב חשיפה לאירועים קשים לצורך הפנייתם להמשך טיפול.
בעת התפרצות נגיף הקורונה החלו מתנדבי הנוער לשמש כמוקדנים במוקד החירום המשותף של מגן דוד אדום ומשרד הבריאות.
ביקורת על פעילות הארגון

רובו של פרק זה אינו כולל מקורות או הערות שוליים, וככל הנראה, הקיימים אינם מספקים. 
אנא שקלו לשפר את אמינות הפרק באמצעות הבאת מקורות לדברים ושילובם בגוף הפרק בצורת הערות שוליים.
במהלך השנים עלו טענות לגבי פגיעות מיניות של נערות שהתנדבו במסגרת מד"א והתרחשו על פי הטענות על ידי נהגי אמבולנס, פרמדיקים ומתנדבים ובעקבות סדרת תחקירים אף התקיים דיון בכנסת בנושא.
כיון שבמד"א ניתן להתנדב מגיל 15 במסגרת מחויבות אישית או עצמאית, בשנים האחרונות גברה הביקורת על מערך ההתנדבות שמאפשר חשיפת נוער צעיר למראות קשים וטראומטיים, ובד בבד מתבסס על פעילותם.
בנוסף, העדר מערך משמעותי פעיל של תמיכה נפשית במתנדבים (יחס פסיכולוגים\מתנדבים של כ-1 ל-1000, לכל היותר) והעדר מערכת מיון מועמדים להתנדבות על בסיס פרופיל נפשי-אישיותי - אינו מונע את התפתחותם של קשיים וחרדות אלו.
כמו כן, רווחת הטענה שריבוי מתנדבי נוער כחלק דומיננטי בהרכב צוותי אמבולנס (לעיתים קרובות אמבולנס "לבן" מאכלס כשלושה מגישי עזרה ראשונה צעירים, עד גיל 18, וחובש בוגר אחד בלבד, שהוא גם נהג האמבולנס) פוגם בצורה משמעותית באיכות הטיפול הרפואי שניתן לציבור - זאת ביחס לאלטרנטיבה המקובלת ברוב מדינות העולם המערבי (בהן צוותי אמבולנס מאוישים על ידי בוגרים בעלי הכשרה פרא רפואית מתקדמת בלבד - חובשים בכירים או פרמדיקים - והנוער כלל אינו מצוי במסגרות אלו).
המתנגדים לביקורת טוענים מנגד, כי אילו היה נאסר בחוק לשתף בני נוער במסגרת הארגון מחמת הבעיות הכרוכות בכך, הייתה הנהלת מד"א נקלעת לקשיים תקציביים חמורים ולמחסור חריף בכוח אדם. זאת, בהיעדר מימון ממשלתי שבכוחו להעסיק כוח אדם בוגר ומקצועי בתחום הרפואה.
מתנגדים אחרים לביקורת טוענים כי בחשיפה למקרי פציעה, חולי ומוות, קיים אלמנט מבגר ומחשל. ככלל, טענה זו שנויה במחלוקת בקרב פסיכולוגים, והמחקר אינו חד משמעי לגביה, אך נוטה שלא להסכים עימה.
מדי מתנדבי הנוער

מדי המע"ר (מגיש עזרה ראשונה) זהים לשאר מדי עובדי ומתנדבי מד"א, חולצה בצבע לבן ומכנסיים בצבע כחול-כהה שעליהם פס אפור מחזיר אור. על החולצה מופיע פס אדום, בנוסף לפס האפור מחזיר האור שנמצא על שרוול החולצה של כל מדי עובדי ומתנדבי מד"א (מלבד עובדי מנהלה במד"א שחסרי פסים על מדיהם).
לקריאה נוספת

אליעזר יפה, "מודל לסיווג מתנדבי נוער של ארגון בריאות הנחשפים לטרור למניעת תסמינים בתר-חבלתיים (PTSD)", מחקר לשם מילוי חלקי של הדרישות לקבלת תואר דוקטור לפילוסופיה, אוניברסיטת בן-גוריון, מרץ 2010
הערות שוליים

↑  מתוך המועצה הלאומית להתנדבות בישראל
↑  אתי וייסבלאי,'"`UNIQ--nowiki-00000002-QINU`"'התנדבות בני נוער בפעילות שעלולה לעורר מצוקה או לגרום סיכון, הכנסת, מרכז מחקר ומידע
↑  מתלוננת על אונס: הדיון עודד אותי להיחשף הוועדה לקידום מעמד האשה, 27 בינואר 2016
| תנועות נוער וארגוני נוער בישראל |
| --- | --- | --- |
| אינם מזוהים פוליטית | אור לחינוך • אות הנוער • אחריי! • איגי • ארגון הצופים הערביים • האיחוד החקלאי • המכבי הצעיר • הנוער הדרוזי • הצופים הדרוזים • הצופים העבריים • הצופים הערבים האורתודוקסים • הצופים הערבים הקתוליים • התאחדות הצופים והצופות בישראל • התנועה החדשה • כנפיים של קרמבו • LEAD • נוער חובב תנ"ך • צופי בתי הספר הערביים והדרוזים • שומרי המפרץ |  |
| מזוהים עם השמאל הפוליטי | אג'יאל • בני המושבים • ברית הנוער הקומוניסטי הישראלי • המחנות העולים • הנוער העובד והלומד • הנוער הערבי החלוצי • השומר הצעיר • נוער הדמוקרטים • סדאקה רעות |  |
| מזוהים עם המרכז הפוליטי | נוער יש עתיד • נוער המחנה הממלכתי |  |
| מזוהים עם הימין הפוליטי | ההנהגה הצעירה באיחוד הלאומי‏ • הנוער הלאומי בית"ר • הנוער הציוני • נוער הליכוד |  |
| תנועות נוער דתיות | אריאל • בני עקיבא • הנוער הדתי העובד והלומד • נוע"ם • נוער תל"ם • עדת הצופים • עוז • עזרא |  |
| תנועות נוער חרדיות | אור ישראלי • בנות בתיה • היכלי ענ"ג • פרחי הדגל • נוער חב"ד • צבאות השם |  |
| ארגוני נוער השייכים לגופים ממסדיים | גדנ"ע • גדנ"ע אוויר • חוגי סיירות • מועצת התלמידים והנוער הארצית • מועצת תנועות הנוער בישראל • נוער מד"א • צופי אש |  |
| תנועות נוער שנסגרו | בית"ר • הצבעים שלנו • התנועה המאוחדת • טלנוער • נוער התחיה • נוער לנוער • עליית הנוער • צמרת• נוער העבודה • נוער מרצ |  |
| מושגי יסוד בהדרכה | חניך • מדריך נוער • בוגר • רכז • קבוצה • פעולה • מערך פעולות • גיבוש • הנהגת נוער • מתודיקה בהדרכה • מקורות ההשפעה של המדריך  • קורס הדרכה |  |
| מגן דוד אדום |
| --- | --- | --- |
| מייסדים | משולם ליבונטין • חיים אלפרין • משה רבינוביץ' • ישעיהו אליהו • חיים לייבוביץ • משה פרנקל • ברוך ניסנבוים • אריה אלוטין |  |
| נשיאים | יהודה סקורניק • נועם יפרח • אבי זהר |  |
| מנכ"לים | מרדכי פן • יצחק שני • בן-ציון טחן • אשר דר • אריאל יהלומי • חיים דגן • עמיצור כפיר • רוני ליכטנשטיין • יחיאל חמי •  נתן כהן •  יעקב אדלר • יוחנן גור • עמוס לוריא • אבי זהר • אלי בין |  |
| שונות | קריית מד"א • חוק מגן דוד אדום • נוער מד"א • יחידת האיתור הבינלאומית |  |
| מיזמים | נאמן חיים • פרויקט מחויבות אישית |  |
| --- | --- |
בקרת זהויות :  NLI: 987010326689405171 
אמבולנס של מגן דוד אדום
מפלגת האיכרים הדמוקרטית של גרמניה

| --- | --- |

 מדינה:  גרמניה המזרחית גרמניה המזרחית
 מנהיגים:  ארנסט גולדנבאום 
 מזכיר כללי:  ארנסט גולדנבאום (1948–1982) ארנסט מקלנבורג (1982–1987) גונתר מלודה (1987–1990) אולריך יונגהנס (1990)
 תקופת הפעילות:  29 באפריל 1948 – 15 בספטמבר 1990 (42 שנים)
 אידאולוגיות:  אגרריות, סוציאליזם אגררי.
 שיא כוחה:  52 מושבים בפולקסקאמר
 שפל כוחה:  15 מושבים בפולקסקאמר
 רשימה פוליטית:  החזית העממית
 התמזגה לתוך:  האיחוד הנוצרי-דמוקרטי
 מטה:  ברלין המזרחית 
 
דגל מפלגת האיכרים הדמוקרטית של גרמניה המזרחית
מפלגת האיכרים הדמוקרטית של גרמניה (גרמנית: Demokratische Bauernpartei Deutschlands, DBD) הייתה מפלגה מזרח-גרמנית. מפלגת האיכרים הדמוקרטית נוסדה ב-1948. היו לה 52 נציגים בפולקסקאמר, כחלק מ"החזית העממית". מפלגת האיכרים הדמוקרטית השתתפה בכל ממשלות הרפובליקה הדמוקרטית הגרמנית. ייסוד מפלגת האיכרים הדמוקרטית של גרמניה הייתה ניסיון להחליש את השפעת האיחוד הנוצרי-דמוקרטי והמפלגה הליברל-דמוקרטית של גרמניה על הקהילות הכפריות על ידי הקמת מפלגה שתהיה נאמנה למפלגת האיחוד הסוציאליסטי של גרמניה. סגל הנהגת המפלגה הגיע בעיקר ממפלגת האיחוד הסוציאליסטי של גרמניה. בשנות ה-80, במפלגה היו חברים כ-117,000 אנשים.
לאחר נפילת חומת ברלין, המפלגה ניסתה למתג את עצמה כמפלגה חקלאית-אקולוגית, אך בבחירות החופשיות הראשונות לפולקסקאמר ב-1990 המפלגה השיגה רק 9 מושבים. ב-1990 מפלגת האיכרים הדמוקרטית של גרמניה התמזגה לתוך האיחוד הנוצרי-דמוקרטי.
קשרים בין-לאומיים

למפלגת האיכרים הדמוקרטית של גרמניה היו יחסים חברותיים עם שאר מפלגות האיכרים בגוש המזרחי. למפלגה היו קשרים עם "המפלגה העממית הפולנית המאוחדת" ו"האיחוד הבולגרי האגררי-לאומי". חוץ למפלגות אלו, למפלגה היו קשרים עם כמה איגודי חקלאים בגרמניה המערבית. למפלגה היו גם קשרים עם מפלגות חקלאיות בפינלנד ובשוודיה.
הערות שוליים

↑  DBD Deutsche Bauernpartei from chronik der wende
↑  DBD Deutsche Bauernpartei from chronik der wende
↑  Peter Joachim Lapp Die "befreundeten Parteien" der SED, 1988, p. 103
↑  Peter Joachim Lapp Die "befreundeten Parteien" der SED, 1988, p. 108
| --- | --- |
בקרת זהויות :  NLI: 987007459046305171  LCCN: n84234375  SUDOC: 106018280  VIAF: 124975031   WorldCat (עם VIAF): 124975031
ברנרדינו ריבדביה

ברנרדינו ריבדביה (בספרדית: Bernardino de la Trinidad González Rivadavia;‏ 20 במאי 1780 – 2 בספטמבר 1845) היה פוליטיקאי ארגנטינאי, ונשיאה הראשון של ארגנטינה, שנקראה אז הפרובינציות המאוחדות של ריו דה לה פלטה.
ביוגרפיה

ריבדביה נולד בשנת 1780 בבואנוס איירס. הוא למד בבית הספר הממלכתי בסן קלרוס, אך פרש משם לפני סיום לימודיו.
בשנת 1821, בהיותו שר בממשלת הפרובינציה של בואנוס איירס הניע את המהלך לייסודה של אוניברסיטת בואנוס איירס.
כיהן כנשיאה הראשון של ארגנטינה בין השנים 1826 ו-1827 בזמן מלחמת ארגנטינה–ברזיל.
ריבדביה היה ממוצא אפריקאי, דבר זה שימש ללעג ולקלס עליו בפי יריביו שכינו אותו בכינויים כדוגמת- "ד"ר שוקולד" ו"ברנרדינו השחור".
ריבדביה גלה לאירופה ב-1829. הוא ניסה לחזור לארגנטינה, אך ירידתו לנמל סורבה על ידי מושל בואנוס איירס, חואן חוסה ויאמונטה. הוא התיישב באורוגוואי, מאוחר יותר עבר לברזיל וב-1842 שב לספרד.
נפטר ב-2 בספטמבר 1845 בגיל 65 בקאדיס שבספרד.
ראהים סטרלינג

ראהים שאקיל סטרלינג (באנגלית: Raheem Shaquille Sterling; נולד ב-8 בדצמבר 1994 בקינגסטון שבג'מייקה) הוא כדורגלן אנגלי המשחק בעמדות הקשר ההתקפי והקיצוני בארסנל מהפרמייר ליג בהשאלה מצ'לסי, ובנבחרת אנגליה.
קריירה > תחילת הקריירה

סטרלינג נולד בג'מייקה, וכשהיה בן חמש עבר עם משפחתו ללונדון, בירת אנגליה. הוא הצטרף בשנת 2000 לווסטהאם יונייטד. בשנת 2003 הצטרף לאקדמיה של קווינס פארק ריינג'רס, ובשנת 2010 הוחתם בליברפול תמורת סכום של 600,000 ליש"ט, שיכול להגיע לחמשה מיליון ליש"ט על פי כמות ההופעות שיערוך בקבוצה. ב-1 באוגוסט 2010 כבר ערך את הופעת הבכורה שלו בקבוצה הבוגרת של המועדון, במשחק ידידות נגד בורוסיה מנשנגלדבך שנערך בגרמניה.
קריירה > ליברפול

לאחר ששיחק שנתיים בקבוצת הנוער של המועדון, ב-24 במרץ 2012 ערך סטרלינג את הופעת הבכורה הרשמית שלו בקבוצה הבוגרת של ליברפול, כשנכנס כמחליף במשחק פרמייר ליג נגד ויגאן את'לטיק, בגיל 17 שנים ו-107 ימים, והפך לשחקן השני הכי צעיר ששיחק עבור המועדון. באוגוסט 2012 ערך סטרלינג את הופעת הבכורה שלו בליגה האירופית, כאשר נכנס כמחליף בדקה ה-23 במשחק מוקדמות נגד הומל. בסוף אותו חודש פתח בהרכב הקבוצה לראשונה במשחק פרמייר ליג, בתיקו 2-2 מול מנצ'סטר סיטי באצטדיון אנפילד. ב-20 באוקטובר 2012 כבש את שער הבכורה שלו בקריירה המקצוענית, בדקה ה-29 של משחק הפרמייר ליג מול רדינג, שהסתיים בניצחון 0–1. כתוצאה מכך הוא הפך לשחקן הצעיר ביותר שהבקיע עבור ליברפול פרט למייקל אואן, ובסך הכל כבש שני שערים בעונה זו.
בעונת 2013/2014 הפך סטרלינג לשחקן קבוע בהרכב ליברפול, והיה שותף למאבקה על האליפות עד המחזור האחרון, אך לבסוף סיימה הקבוצה במקום השני. בעונה זו כבש סטרלינג תשעה שערי ליגה ושער אחד בגביע הליגה.
קריירה > מנצ'סטר סיטי

ב-12 ביולי 2015 עבר למנצ'סטר סיטי תמורת 49 מיליון ליש"ט סכום שהיה סכום שיא עבור שחקן אנגלי. הוא כבש שער במחזור השלישי של עונת 2015/2016 מול ווטפורד ושלושער מול בורנמות', אבל השפיע פחות בחצי השני של העונה, על אף שזכה עם הקבוצה בגביע הליגה.
בעונת 2017/2018 היה לאחד השחקנים הבולטים של מנצ'סטר סיטי בזכייה באליפות הפרמייר ליג והוא הבקיע באותה עונה שבה סיטי זכתה גם בגביע הליגה 23 שערים. בעונת 2018/2019 המשיך את היכולת הטובה שלו מהעונה הקודמת, והוא כבש 25 שערים בכל המסגרות. הוא עזר למנצ'סטר סיטי לזכות באליפות שנייה ברציפות, בגביע האנגלי ובגביע הליגה. באותה עונה הוא זכה בפרס השחקן הצעיר של העונה ונבחר גם לשחקן העונה של העיתונאים.
קריירה > צ'לסי

ב-13 ביולי 2022 חתם בצ'לסי, עליו היא שילמה 47 וחצי מיליון אירו. ב-6 באוגוסט ערך הופעת בכורה בקבוצה בניצחון 0–1 על אברטון. ב-27 באוגוסט כבש את שעריו הראשונים בקבוצה, כשכבש צמד בניצחון 1–2 על לסטר סיטי.
קריירה > צ'לסי > השאלה לארסנל

ב-31 באוגוסט 2024, לקראת סיום חלון ההעברות של הקיץ, הושאל לארסנל עד לסיום עונת 2024/2025 בפרמייר ליג.
קריירה > נבחרת לאומית

סטרלינג היה רשאי גם לשחק עבור נבחרת ג'מייקה, אך בחר לשחק עבור נבחרת אנגליה. הוא שיחק בכל הנבחרות הצעירות של אנגליה, ועם נבחרת הנערים שיחק בגביע העולם עד גיל 17 בשנת 2011, טורניר בו כבש שני שערים.
ב-10 בספטמבר 2012 הוא זומן לראשונה לסגל הנבחרת הבוגרת של אנגליה, ואת הופעת הבכורה שלו ערך ב-14 בנובמבר 2012, במשחק ידידות נגד נבחרת שוודיה. סטרלינג נכלל בסגל הנבחרת למונדיאל 2014, ופתח בהרכב בשני משחקיה הראשונים בטורניר, אך הנבחרת הודחה לפני המשחק האחרון בשלב הבתים.
נכלל בסגל נבחרת אנגליה לטורניר מונדיאל 2022.
ב-21 בנובמבר 2022 כבש את שערו הראשון במונדיאל בשלב הבתים של מונדיאל 2022.
תארים > קבוצתיים > מנצ'סטר סיטי

אליפות אנגליה (4): 2017/2018, 2018/2019, 2020/2021, 2021/2022
גביע אנגלי: 2018/2019
גביע הליגה (4): 2015/2016, 2018/2019, 2019/2020, 2020/2021
מגן הקהילה: 2019
תארים > קבוצתיים > נבחרת אנגליה

מקום שלישי בליגת האומות: 2018/2019
מקום שני ביורו: יורו 2020
תארים > אישיים

שחקן העונה הצעיר של ליברפול: 2013/2014, 2014/2015
פרס נער הזהב: 2014
הרכב העונה של אופ"א: 2018/2019
כדורגלן השנה בליגה האנגלית (התאחדות עיתונאי הכדורגל): 2018/2019
הכדורגלן הצעיר של השנה בליגה האנגלית: 2018/2019
שחקן החודש בפרמייר ליג (3): אוגוסט 2016, נובמבר 2018, דצמבר 2021
חיים אישיים

סטרלינג גדל אצל סבתו באזור מברלי בקינגסטון, ג'מייקה, וכשהיה בן חמש היגרו הוא ואמו ללונדון, אנגליה, הממלכה המאוחדת. הגיע, נרשם לתיכון "קופלנד" בוומבלי, צפון מערב לונדון.
ב-1 בפברואר 2013 הואשם סטרלינג בתקיפת אישה בת 27. סטרלינג הכחיש את הטענה, ולבסוף זוכה לאחר שעד הראייה לא הגיע למשפט. ב-8 באוגוסט באותה שנה נעצר באשמת תקיפה לכאורה של חברתו הדוגמנית, ובמשפט שנערך בליברפול חודש לאחר מכן זוכה מאשמה.
בשנת 2012, חתם סטרלינג על חוזה חסות עם נייקי. הוא הופיע לפרסומת עבור הנעל "Nike Green Speed II" החדשה לצד מריו גצה, ת'יאו וולקוט, אדן הזארד, כריסטיאן אריקסן וסטפן אל שעראווי בנובמבר 2012.
ב-16 בנובמבר 2017 הותקף סטרלינג על רקע גזעני מחוץ למתקן האימונים של מנצ'סטר סיטי. התוקף, חוליגן בעל הרשעות קודמות רבות, נעצר, הורשע ונידון למאסר של 16 שבועות ולקנס של 100 לירות שטרלינג. הגרדיאן שיבח את סטרלינג על עמידתו מול התוקף והחלטתו לשחק רק ארבע שעות לאחר האירוע.
לסטרלינג יש חמישה ילדים, שלושה בנים וכשתי בנות בסך הכול, שארבעה מתוכם מאותה המערכת יחסים ובת אחת ממערכת יחסים אחרת שהיא בת הבכורה.
איליה רסולוב

| --- | --- |

 לידה:  25 בפברואר 1975 (בן 50) מוסקבה, רוסיה
 ענף מדעי:  תאורית המידע, דיני מחשבים, אבטחת מידע, קוסמולוגיה, מדעי הגנום האנושי, משפטים
 מקום מגורים:  רוסיה
 עיסוק:  מדען, סופר, עורך דין, דמות ציבורית
 מקום לימודים:  האוניברסיטה הממלכתית למשפטים של מוסקבה 
 
רסולוב איליה מיכאילוביץ' (ברוסית: Рассолов Илья Михайлович; נולד ב-25 בפברואר 1975) הוא מדען, עורך דין, סופר, איש ציבור רוסי. מומחה למשפט מידע, תורת המשפט וניהול. דוקטור ומרצה למשפטים. חבר באיגוד הסופרים של מוסקבה. שיתף פעולה עם ארגונים ציבוריים שונים והנחה תוכניות רדיו בהשתתפות סופרים שונים.
איליה הגה קונספט חדש למשפט האינטרנט במדעי המשפט הרוסי (המוגדר באופן רחב כ"משפט סייבר"). כתב מספר עבודות מדעיות בנושאי משפט דיגיטלי, משפט סייבר, בינה מלאכותית, משפט אזרחי, משפט מסחרי, אבטחת מידע וגנומיקה.
ביוגרפיה

סיים את לימודיו באקדמיה הממלכתית למשפטים של מוסקבה (MSAL) בשנת 1997 עם תואר במשפטים. בשנת 2009 הגן על עבודת הדוקטורט שלו בנושא: "משפט והאינטרנט: סוגיות תאורטיות". בין השנים 2004–2009 שיתף פעולה עם תחנות רדיו רוסיות שונות והיה מחבר תוכניות שבועיות בנושא חינוך משפטי.
פעילות מחקרית והוראה

איליה רסולוב הוא מרצה במספר אוניברסיטאות ברוסיה ובאירופה. בין השנים 2009 ל-2024 כיהן כראש המחלקה למשפט מידע במספר אוניברסיטאות ברוסיה.
הוא מחבר תוכנית המאסטר הראשונה ברוסיה בתחום "משפט IT" באוניברסיטת המשפטים הממלכתית על שם קוטפין במוסקבה (MSAL). מספר אוניברסיטאות רוסיות נוספות מיישמות תוכניות מאסטר שפיתח: "עורך הדין בתחום משפט המידע והכלכלה הדיגיטלית" ו"משפט דיגיטלי וניהול".
| --- | --- |
: |
הלוגו של איליה רסולוב וסימני השם
רסולוב פיתח ויישם בתהליך הלימודים מגוון קורסים אקדמיים, בהם: "משפט אינטרנט", "סוגיות משפטיות של אבטחת סייבר", "הסדרה משפטית של מסחר אלקטרוני", "פרקטיקה של פתרון סכסוכי מידע", "ניהול פרויקטים IT", "משפט תקשורת" ו"משפט רשת". קורס "משפט אינטרנט" נלמד הן באוניברסיטאות ברוסיה והן באוניברסיטאות זרות.
ברשותו מספר פטנטים על המצאות ותעודות תוצרים של קניין רוחני.
פעילות מחקרית והוראה > תרומות מדעיות

רסולוב הוא מחבר הקונספט הראשון למשפט המרחב הקיברנטי (משפט אינטרנט) במדעי המשפט הרוסי. הוא הציע גישה חדשה לבעיות תאורטיות של אינטראקציה בין המשפט והמרחב הקיברנטי כתופעות חברתיות. הוא הגדיר את העקרונות הבסיסיים והתנאים להפעלת המשפט החיובי במרחב הקיברנטי.
בנוסף, איליה חקר והגדיר את האינטראקציה בין משפט סייבר, משפט דיגיטלי, משפט רשת ומשפט תקשורת. כמו כן, פיתח קונספט חדש למשפט טכנולוגיות הומניטריות, תוך חשיפת הקשר בין משפט סייבר ומדעי החיים.
בעבודותיו, נבחנה לראשונה לעומק התפיסה של "חוזים רשתיים" (חוזים חכמים), והוצגו הגדרות למונחים כמו "נכסים דיגיטליים רכים", "קניין דיגיטלי", "טביעת רגל דיגיטלית" ומנגנונים חדשים ליצירתה.
ספר הלימוד "משפט מידע" מאת איליה רסולוב, שפורסם בשנת 2010, היה הראשון להגדיר את תחום משפט המידע (עשרה סוגים של יחסי מידע). מאוחר יותר הסיק כי יחסי מידע חדשים הכוללים בינה מלאכותית צריכים להיות מובחנים ומסווגים כ"יחסי שותפות".
רסולוב הדגים כי משפט דיגיטלי מהווה תת-תחום חדש פורץ במשפט המידע. בעבודותיו הובהר שבעוד שמשפט דיגיטלי הוא מוגבל, התאוריה של משפט סייבר תישאר רלוונטית בעתיד (כקונספט של המחבר כ"רשת קוארדינטות"), כשהאינטראקציה בין בני אדם לרובוטים לא תהיה מוגבלת רק למרחב הדיגיטלי.
איליה קבע הנחיות לפיתוח עתידי של חקיקת מידע לעשרים השנים הקרובות והציע מנגנונים חדשים להסדרת התנהגות אנושית במרחב הדיגיטלי עד לשנים 2050–2060, כולל האינטרנט הטקטילי (אינטרנט-2 ואינטרנט-3).
הוא עשה מספר הכללות מדעיות ונתן הצעות בנוגע למכניזם הרגולטורי של רשות מוחי עתידי, וכן של מעמדם החוקי של מושאי-דמה כגון "פרסונות אלקטרוניות". ההיפותזה שהציג ב-2009 בעבודה בשם "החוק והאינטרנט" לגבי התפתחות של חברה עם מה שמוכר כ"ידע קולקטיבי", הציתה דיון נרחב בקהילה האקדמאית.
בשנים 2019–2021, יחד עם ד"ר סבטלנה צ'ובוקובה, הקים מוסד משפטי חדש – מוסד התמיכה המשפטית במידע גנטי.
פעילות ציבורית

חבר באיגוד הסופרים של מוסקבה.
חבר במספר ארגונים ציבוריים וזכויות אדם, כולל המשרד לזכויות אדם של מוסקבה.
בורר שותף במועצת הבוררות המיוחדת של מרכז הבוררות באיגוד התעשיינים והיזמים של רוסיה.
עורך ראשי וחבר מערכת במספר כתבי עת מדעיים.
יצירה ספרותית

איליה רסולוב הוא מחבר אוספי הספרות "בארץ הזיכרונות", "אור המקדש", "המולת הציורים השקטים", "אנומליה" ו"המקסיקנית".